**Mixer** oli Microsoftin omistama videopelien suoratoistopalvelu. Yhtiön perustajat Matthew Salsamendi ja James Boehm käynnistivät palvelun 5. tammikuuta 2016 **Beam**-nimellä. Palvelussa painotettiin interaktiivisuutta, alhaista viivettä ja toimintoja, joiden avulla katsojat voivat vaikuttaa streamiin. 

Microsoft osti palvelun elokuussa 2016, minkä jälkeen se sai uudeksi nimeksi Mixer vuonna 2017, ja palvelu integroitiin Microsoftin Xbox-osastoon. Kesäkuussa 2020 ilmoitettiin, että Mixer suljetaan 22. heinäkuuta 2020 ja Microsoft alkaa tekemään yhteistyötä Facebook Gamingin kanssa. Microsoft sammutti Mixerin virallisesti 22. heinäkuuta 2020.

Ominaisuudet
------------

Mixer käytti FTL ("Faster Than Light") -nimistä pieniviiveistä suoratoistoprotokollaa; palvelun mukaan tämä protokolla aiheuttaa vain alle sekunnin viiveen alkuperäisen lähetyksen ja käyttäjien vastaanottamisen välille, mikä tekee siitä sopivamman reaaliaikaiseen vuorovaikutukseen suoratoistajien ja heidän katsojien välille. Lisäksi katsojat voivat käyttää painikkeita vuorovaikuttaakseen lähetyksen kanssa (kuten äänestääkseen, laukaistaakseen tehosteita tai vaikuttaakseen pelin kulkuun). Käyttäjät voivat käyttää "Sparkeja" (joita ansaitaan streamien katselusta ja niihin osallistumisesta) näiden interaktiivisuusominaisuuksien aktivoimiseksi, ja Mixer-tuki voidaan integroida peleihin SDK:n avulla.

Marraskuussa 2018 sivusto julkisti merkittävän päivityksen, joka brändättiin "2. kaudeksi". Se sisältää ominaisuuksia, jotka julkaistiin välittömästi, ja suunnitelmia tulevista ominaisuuksista. Päivitys lisäsi soittimen automaattisen laadun säätämisen, "taidot"-ominaisuuden, jota voidaan käyttää käynnistämään animaatioita ja tehosteita chatissa. Jotkut premium-taidot ostetaan ostettavalla "Embers"- valuutalla; sisällöntuottajat voivat saada tuloja katsojien käyttämistä Embersistä. Kumppni-sisällöntuottajat voivat myös saada palkkiobonuksia kanavillaan kulutettujen Sparksien määrän perusteella. Mixer lisäsi huhtikuussa 2019 "Channel Progression"-tasojärjestelmän, jolla voitiin seurata käyttäjien sitoutumista tiettyyn kanavaan ajan myötä. Käyttäjät pystyivät saamaan etuja palkinnoksi pitkäaikaisesta osallistumisesta.

Käyttäjät pystyivät myös ostamaan tilauksia yksittäisiltä kanavilta, jotka olivat Mixer-kumppaneita, mikä mahdollistaa pääsyn kanavakohtaisiin hymiöihin ja lisäsi heidän nimensä viereen merkin chatissa osoittaakseen heidän tukensa. Aluksi nämä tilaukset maksoivat 5,99 Yhdysvaltain dollaria kuukaudessa, mutta lokakuussa 2019 Mixer ilmoitti, että hinta lasketaan 4,99 dollariin vastaten kilpailevan Twitch-palvelun tilausten hintaa.

Historia
--------

Beam avattiin 5. tammikuuta 2016. Toukokuussa 2016 Beam voitti Startup Battlefield -kilpailun TechCrunch Disrupt -konferenssissa ja sai 50 000 dollaria pääomaa.

Microsoft osti Beamin 11. elokuuta 2016. Palvelun tiimi integroitiin Xbox-osastoon. Microsoft ilmoitti 26. lokakuuta 2016, että Beam integroidaan Windows 10:een. Beam-lähetys integroitiin myös Xbox One-sovellukseen maaliskuun 2017 ohjelmistopäivityksessä.

Microsoft ilmoitti 25. toukokuuta 2017, että Beam oli nimetty uudelleen Mixeriksi, koska aiempaa nimeä ei voitu käyttää maailmanlaajuisesti. Uudellebrändäys tapahtui useiden uusien ominaisuuksien käyttöönoton rinnalla, kuten "Mixer Create"-mobiilisovelluksen ja käyttäjän mahdollisuuden isännöidä jopa kolmea muuta kanavaa kerrallaan. Lisäksi ilmoitettiin, että Mixer saa suoremman integroinnin Xbox One -hallintapaneeliin uuden välilehden avulla, joka näyttää Mixer-lähetyksiä.

Videopelistriimaaja Ninja ilmoitti 31. heinäkuuta 2019 siirtyvänsä yksinomaan Twitchistä Mixeriin 1. elokuuta alkaen. Kauppaa pidettiin Mixerille merkittävänä vallankaappauksena, koska Ninja oli ollut Twitchin parhaiden persoonallisuuksien joukossa, yli 14 miljoonalla seuraajallaan. Hänen vaimonsa ja managerinsa Jessica Blevins totesi, että Twitchin kanssa tehty sopimus oli heikentänyt hänen kykyään "kasvattaa brändiään" pelien ulkopuolella ja että hänen kiinnostuksensa suoratoistoon oli heikentynyt Twitchin yhteisön "myrkyllisyyden" vuoksi.

Streamlabsin ja Newzoon raportissa kerrottiin, että vuoden 2019 kolmannella neljänneksellä Mixerissä katsottujen tuntien määrä oli noussut 188%, mutta samanaikaisten katsojien prosenttiosuus oli laskenut 11,7 prosenttia. Mixerin perustajat Boehm ja Salsamendi jättivät Microsoftin lokakuussa 2019. Samassa kuussa striimaaja shroud teki myös yksinoikeussopimuksen Mixerin kanssa.

Lähteet
-------

1. ↑  Warren, Tom: Microsoft is shutting down Mixer and partnering with Facebook Gaming *The Verge*.  Arkistoitu 23.6.2020. Viitattu 23.6.2020. (englanniksi)
2. ↑  Stephen, Bijan: Mixer shuts down today *The Verge*. Viitattu 25.7.2020. (englanniksi)
3. ↑  Sarah Perez: Microsoft launches a revamped version of Mixer into beta *TechCrunch*.  31.10.2017. Viitattu 6.11.2019. (englanniksi)
4. 1 2  Microsoft’s Beam renamed to Mixer, adds co-op streaming (update) *Polygon*. Viitattu 26 May 2017. (englanniksi)
5. ↑  Sam Machkovech: Microsoft acquires game-streaming site, will integrate features into its games *Ars Technica*.  12.8.2016. Viitattu 26.10.2016.
6. ↑  Rachel Kaser: Mixer may have found the secret sauce for paying streamers full-time *The Next Web*.  5.12.2018. Viitattu 4.8.2019. (englanniksi)
7. ↑  Steve Watts: Microsoft's Mixer "Season 2" Update Adds New Features, Promises More To Come *GameSpot*.  1.11.2018. Viitattu 14.1.2019.
8. ↑  Sarah Perez: Microsoft’s Mixer now lets streamers reward fans for participation, not just subscriptions *TechCrunch*. Viitattu 4.8.2019. (englanniksi)[vanhentunut linkki]
9. ↑  Bijan Stephen: Mixer lowers its subscription price to better compete with Twitch *The Verge*.  30.10.2019. Viitattu 6.11.2019. (englanniksi)
10. 1 2  Darrell Etherington: Microsoft acquires Beam interactive game live streaming service *TechCrunch*.  11.8.2016. Viitattu 26 October 2017. (englanniksi)
11. ↑  Lucas Matney: Beam wants to turn gaming streams wildly dynamic *TechCrunch*.  9.5.2016. Viitattu 4.8.2019. (englanniksi)[vanhentunut linkki]
12. ↑  Romain Dillet: And the winner of TechCrunch Disrupt NY 2016 is… Beam *TechCrunch*.  12.5.2016. Viitattu 4.8.2019. (englanniksi)[vanhentunut linkki]
13. ↑  Joshua Goldman: Xbox Live gets more social with Microsoft's Beam buy *CNET*.  11.8.2016.  (englanniksi)
14. ↑  Sara Ashley O'Brien: Microsoft acquires gaming startup Beam run by 18-year-old *CNNMoney*.  12.8.2016. Viitattu 20.8.2016. (englanniksi)
15. ↑  Sam Machkovech: Game streaming coming to Windows 10, and bitstream coming to Xbox One *Ars Technica*.  26.10.2016.  (englanniksi)
16. ↑  Chaim Gartenberg: The Xbox One gets Microsoft’s Beam streaming and a faster interface today *The Verge*.  29.5.2017.  (englanniksi)
17. ↑  Matt (Mixerin perustaja) *Twitter*. Viitattu 27 May 2017.
18. ↑  Andrew Webster: Ninja, the biggest name in Fortnite, is leaving Twitch *The Verge*.  1.8.2019. Viitattu 23.3.2020. (englanniksi)
19. ↑  Julia Alexander: What is Mixer, Ninja’s new exclusive streaming home? *The Verge*.  1.8.2019. Viitattu 1.8.2019. (englanniksi)
20. ↑  Janko Roettgers: Ninja Is Ditching Amazon’s Twitch for Microsoft’s Mixer *Variety*.  1.8.2019. Viitattu 1.8.2019. (englanniksi)
21. ↑  Julia Alexander: Ninja left Twitch because his brand was too big for gaming *The Verge*.  4.10.2019. Viitattu 6.11.2019. (englanniksi)
22. ↑  Haydn Taylor: Mixer viewership down in Q3 despite Ninja's exclusivity deal *2019-10-08*. Viitattu 28.10.2019. (englanniksi)
23. ↑  Brendan Sinclair: Mixer co-founder leaves Microsoft *gamesindustry.biz*.  2.10.2019. Viitattu 15.10.2019. (englanniksi)
24. ↑  Rebekah Valentine: Mixer's other co-founder also leaves Microsoft *gamesindustry.biz*.  11.10.2019. Viitattu 15.10.2019. (englanniksi)
25. ↑  Julia Alexander: Twitch megastar Shroud is joining Ninja on Mixer as an exclusive streamer *The Verge*.  24.10.2019. Viitattu 28.10.2019. (englanniksi)

Aiheesta muualla
----------------

* Verkkosivusto